
JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
Privind aprobarea constituirii cu titlu gratuit a dreptului de uz şi servitute asupra unui teren în 
              suprafaţă de 57, 50 ml. către ENGIE România SA -  Distrigaz Sud Reţele SRL

Consiliul local al Municipiului Focşani, judeţul Vrancea, întrunit în şedinţa ordinară,

          - văzând proiectul de hotărâre iniţiat de domnul Primar Cristi Valentin Misăilă, prin care se propune aprobarea aprobarea constituirii cu titlu gratuit a dreptului de uz şi servitute asupra unui teren în suprafaţă de 57, 50 ml. către ENGIE România SA -  Distrigaz Sud Reţele SRL şi raportul comun al Serviciului administrarea patrimoniului, al Direcției de urbanism și autorizări și al Direcţiei economice înregistrat la nr. 51085/ 19.07.2017; 

         - văzând avizul favorabil al Comisiei pentru buget şi administraţie publică şi al Comisiei de urbanism şi agricultură ;
         - având  în  vedere adresa nr. 1642/ 28.02.2017 a DISTRIGAZ Sud Reţele - Serviciul Acces Gaz Ploieşti şi cererea domnului Enache Adrian Silviu, înregistrată sub nr. 31399/ 04.05.2017;

         - în temeiul  art.109 din Legea energiei electrice şi gazelor naturale nr. 123/ 2012 cu modificările şi completările ulterioare ;
         - în conformitate cu  art. 36, alin. (1) şi (2), lit.(c) şi al art 45, alin.(3) din Legea nr. 215/2001, privind administraţia publică locală, republicată, cu modificările şi completările ulterioare;

H O T Ă R Ă Ş T E :
         Art. 1. Se aprobă constituirea cu titlu gratuit a dreptului de uz şi servitute în favoarea ENGIE Romania SA -  Distrigaz Sud Reţele SRL pentru terenul ce aparţine domeniului privat al Municipiului Focşani, în suprafaţă totală de 57, 50 ml. situat în Focşani, str. Vrancei, judeţul Vrancea, T 106, P % 2887 în vederea amplasării unui branşament pentru racordarea proprietății de la nr. 14 F din str. Vrancei . Terenul este evidenţiat în planul de amplasament – anexa la prezenta hotărâre.
       Art. 2.  Dreptul de uz şi servitute se constituie cu titlu gratuit pe durata de viaţă a instalaţiei proiectate.

        Art. 3. Prezenta hotărâre va fi comunicată de către Serviciul administraţie publică locală, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia prin Serviciul administrarea patrimoniului, Direcția de urbanism și autorizări și  Direcţia economică 
PREŞEDINTE DE SEDINŢĂ,

                                                  Marius Eusebiu IORGA
                                                                                                           Contrasemnează,
                                                                                               Secretarul Municipiului Focşani         

                                                                            Eduard-Marian CORHANĂ
Municipiul Focşani, 27 iulie 2017

